PUBG Mobile

PUBG Mobile, eli PlayerUnknown’s Battlegrounds Mobile, on Tencent Gamesin vuonna 2018 julkaisema battle royale -mobiilipeli. Peli pohjautuu PlayerUnknown’s Battlegrounds -tietokonepeliin, ja sen kaava on samanlainen kuin alkuperäisen pelin.

PUBG Mobile ilmestyi mobiililaitteille maailmanlaajuisesti 19. maaliskuuta vuonna 2018. Peli on saatavilla usealla eri kielellä, mutta sitä ei ole käännetty suomeksi.

 Pelaaminen 
PUBG Mobile on battle royale -tyylinen ammunta- ja moninpeli, jossa 100 pelaajaa laskeutuu rajatulle alueelle, joka pienenee pelin edetessä. Peliä voi pelata soolona, duona tai neljän hengen joukkueessa. Pelin tarkoitus on eliminoida vihollisia ja olla viimeisenä hengissä oleva pelaaja tai joukkue. Peli sisältää paljon erilaisia aseita, kulkuneuvoja ja muita apuvälineitä, joiden avulla on mahdollista voittaa. 

Pelissä on mahdollista kokeilla erilaisia pelityylejä. Pelaaja voi esimerkiksi piileskellä pelin loppuun asti tai laskeutua alueelle, jolle monet muutkin pelaajat tavanomaisesti laskeutuvat. PUBG Mobile Support https://tencentgames.helpshift.com/hc/en/3-pubgm/section/32-general/  PUBG Mobilessa on tällä hetkellä kuusi erilaista karttaa sekä useita eri pelimuotoja (engl. game modes). 

Peli tukee voice chat -ominaisuutta, jonka avulla voi jutella tiimiläisten ja vihollisten kanssa. Lähtökohtaisesti peliä kontrolloidaan näytöllä olevilla virtuaaliohjaimilla, mutta pelaajan on mahdollista käyttää myös erillisiä mobiilipelaamiseen tarkoitettuja peliohjaimia.  Tapala, Petri: PlayerUnknown’s Battlegrounds tuli mobiiliin – PUBG Mobile nyt ladattavissa myös Suomessa, 21.03.2018 https://mobiili.fi/2018/03/21/playerunknowns-battlegrounds-tuli-mobiiliin-pubg-mobile-nyt-ladattavissa-myos-suomessa/   Jotkut pelaajat pelaavat mobiilipeliä emulaattorilla eli pöytätietokoneella. Emulaattoripelaajat ovat etulyöntiasemassa, sillä esimerkiksi tähtääminen on helpompaa hiirellä kuin mobiililaitteen näytöllä. Emulaattoripelaajat vaikuttivat negatiivisesti mobiilipelaajien pelikokemukseen, joten nykyään heidät on erotettu toisistaan.Singh, S. 2020, Gameloop Review- Best android emulator for playing PUBG Mobile on PC, Athena Information Solutions Pvt. Ltd 

 Julkaisu 
PUBG Mobile ilmestyi ensimmäisen kerran Kiinassa 9. helmikuuta vuonna 2018 nimellä PUBG: Exhilarating Battlefield. Tämän jälkeen pelin englanninkielinen versio ilmestyi maailmanlaajuisesti 19. maaliskuuta vuonna 2018.Liquipedia https://liquipedia.net/pubgmobile/PUBG_Mobile  

PUBG Mobilen on kehittänyt Lightspeed Quantum Studiot, jonka omistaa kiinalainen mobiilijätti Tencent Games.SuomieSports: PUBG Mobile https://www.suomiesports.fi/pubg-mobile/  Mobiilipeli pohjautuu PlayerUnknown’s Battlegrounds -tietokonepeliin, ja Tencent on pyrkinyt peliä kehittäessään jäljittelemään alkuperäistä tietokonekokemusta. Saarenoja, Panu: PlayerUnknown's Battlegroundsin ilmainen mobiiliversio rantautui Suomeen, 20.03.2018 https://pelaaja.fi/uutiset/playerunknowns-battlegroundsin-ilmainen-mobiiliversio-rantautui-suomeen  Alkuperäinen PlayerUnknown’s Battlegrounds -peli ilmestyi maaliskuussa 2017, ja tammikuuhun 2019 mennessä sitä oli myyty lähes 28 miljoonaa kappaletta.

Mobiilipeli on ladattavissa ilmaiseksi sekä Android- että iOS-laitteille. Pelin ladatakseen ja sitä pelatakseen tarvitsee vakaan verkkoyhteyden sekä ainakin kahden gigatavun keskusmuistin (RAM-muistin).

 Vastaanotto 
Toukokuussa vuonna 2018 PUBG Mobilella oli yli 10 miljoonaa aktiivista päivittäistä pelaajaa. Tuolloin mobiilipeli oli ladatuin peli yli sadassa maassa. Pikkarainen, Joonas: PlayerUnknown’s Battlegroundsin mobiiliversiolla jo yli 10 miljoonaa päivittäistä pelaajaa, 19.05.2018  https://pelaaja.fi/uutiset/playerunknowns-battlegroundsin-mobiiliversiolla-jo-yli-10-miljoonaa-paivittaista-pelaajaa  Syyskuussa vuonna 2018 pelin aktiivisten päivittäisten käyttäjien määrä oli kohonnut 20 miljoonaan. Saarenoja, Panu: PlayerUnknown's Battlegrounds sai harjoittelutilansa pc:llä, Xbox- ja mobiiliversion laajentuminen jatkuu sekin, 16.09.2018 https://pelaaja.fi/uutiset/playerunknowns-battlegrounds-sai-harjoittelutilansa-pclla-xbox-ja-mobiiliversion  PUBG Mobile kiellettiin Intiassa 2. syyskuuta vuonna 2020, jonka jälkeen pelaajien päivittäinen määrä laski yli puolella. Mayank: Top 3 reasons why PUBG Mobile is banned in India, 22.01.2023 https://g2g.news/esports/top-3-reasons-why-pubg-mobile-is-banned-in-india/  Nykyään mobiilipeliä pelaa 30 miljoonaa pelaajaa päivittäin. 

PUBG Mobilen suosio alkoi laskea vuonna 2019, mutta koronapandemian takia pelin latauksien määrät ja myyntitulot nousivat huomattavasti. Latauksien määrät ovat tuon jälkeen vähentyneet. Esimerkiksi vuonna 2021 peliä ladattiin 127 miljoonaa kertaa, joka on alle puolet vuoden 2019 latauskerroista. Curry, David: PUBG Mobile Revenue and Usage Statistics (2023) https://www.businessofapps.com/data/pubg-mobile-statistics/  Kolme vuotta ilmestymisensä jälkeen, PUBG Mobilea oli ladattu Kiinan ulkopuolella yli miljardi kertaa. Kerr, Chris: PUBG Mobile has topped 1 billion downloads in three years, 25.03.2021 https://www.gamedeveloper.com/business/-i-pubg-mobile-i-has-topped-1-billion-downloads-in-three-years 

Maaliskuussa vuonna 2020 PUBG Mobilen myyntitulot olivat 270 miljoonaa dollaria kuukaudessa. PUBG Mobile oli vuonna 2021 eniten tuottoa bruttona tuottava peli, se tuotti kaksi miljardia dollaria. PUBG Mobile saa tulonsa mikromaksuista, kun pelaajat ostavat halutessaan esimerkiksi hahmolleen uusia vaatteita. Moilanen, Jukka: PUBG Mobilen pelikokemusta helpotetaan boteilla, 22.03.2018 https://pelaaja.fi/uutiset/pubg-mobilen-pelikokemusta-helpotetaan-boteilla 

 Lähteet 












 Viitteet 

 Aiheesta muualla 
 PUBG Mobile 

Luokka:Battle royale -pelit
Luokka:Vuoden 2018 videopelit
Luokka:iOS-pelit
Luokka:Android-pelit